Diari Oficial de la Generalitat Valenciana


Sumari del DOGV 4816, del 10-08-2004 (2004/7642)

Informació pública de les actuacions urbanitzadores en el sector 5.1 Bovalar Sud.
---------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7642


Organisme emissor
:   Ajuntament de Polop

Tipus de document
:   Anunci

Informació pública de les actuacions urbanitzadores en el sector 5.1 Bovalar Sud. [2004/F7642]
  
Vist que amb data 26 de maig de 2004, registre d'entrada número 1.133, Francisco Tasa Gregori, en nom i representació de la mercantil Residencial Sant Roc, SL, presenta els següents instruments urbanístics:
  
- Programa d'actuació integrada de la unitat d'execució única del sector 5.1.
  
- Pla parcial dels sectors 5.1 i 5.2.
  
- Projecte d'urbanització de la unitat d'execució única del sector 5.1.
  
- Projecte de pont de connexió amb el sector 5.2.
  
Atés que esta Alcaldia és competent per a sotmetre a informació pública, de conformitat amb el que es preceptua en l'article 45.2.b) de la Llei Reguladora de l'Activitat Urbanística, a través de la Resolució número 122, de data 12 de juliol de 2004, es resol sotmetre a informació pública la iniciativa formulada per Residencial Sant Roc, SL, per a dur a cap les actuacions urbanitzadores descrites anteriorment en el sector 5.1 Bovalar Sud, conforme a l'alternativa tècnica del programa presentat, pla parcial dels sectors 5.1 i 5.2, amb projecte d'urbanització de la unitat d'execució única del sector 5.1, i projecte de pont de connexió amb el sector 5.2.
  
La documentació esmentada se sotmet a informació pública mitjançant edicte inserit en un diari d'informació general editat a la Comunitat Valenciana, posteriorment o simultàniament en el Diari Oficial de la Generalitat Valenciana. Tot això per a la formulació d'al·legacions i alternatives tècniques durant el termini de 20 dies, o 40, si és el cas, comptats a partir de la publicació del present anunci en el Diari Oficial de la Generalitat Valenciana. Durant este termini la documentació estarà exposada al públic a les dependències d'Urbanisme de l'Ajuntament de Polop, avinguda de Sagi Barba, 34, i es podrà examinar de dilluns a divendres en horari d'atenció al públic.
  
En el termini de cinc dies següents al venciment d'este termini, es podran presentar les proposicions juridicoeconòmiques.
  
Abans de la publicació de l'edicte es remetrà avís al domicili fiscal dels que consten en el cadastre com a titulars de drets afectats per l'actuació proposada. Així mateix, el present edicte val de notificació als efectes del que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per ignorar-se el domicili fiscal o constar com a titulars desconeguts de les parcel·les en el padró cadastral.
  
Cosa que es fa pública perquè se'n prenga coneixement general, de conformitat amb el que s'establix en els articles 46 i 48 de la Llei Reguladora de l'Activitat Urbanística.